Bronkhorstspruit (rivier)

Die Bronkhorstspruit is 'n rivier in Mpumalanga en Gauteng, Suid-Afrika. Dit is 'n takrivier van die Wilgerivier in die Olifantsrivierbekken,Olifants WMA 4 wat ook sy naam aan die dorp Bronkhorstspruit verleen. Die naam is blykbaar afkomstig van "bronkors" of "bronkhorst", die Afrikaanse naam vir Nasturtium officinale.Dictionary of Southern African Place Names

 Oorsprong en roete 
Sy oorsprong is in die grasvelde op die hoëveldThe Olifants River System van Mpumalanga, ongeveer 30 km oos-suidoos van die dorp Springs. Dit vloei dan algemeen noordwaarts en sy hooftak, die Delmasrivier, sluit by sy linkerkant aan. Verder stroomaf vloei dit Gauteng en die Bronkhorstspruitdam binne. Voor dit noordoos draai, gaan dit verby die dorp Bronkhorstspruit. By die Premiermyndam, omtrent 10 km oos van die dorp, vloei dit met die Wilgerivier saam.Olifants WMA 4

 Geskiedenis 
In 1880 was hierdie rivier die toneel van die Slag van Bronkhorstspruit, 'n geveg tussen die Boerekommando onder bevel van kommandant Frans Joubert en die Britse troepe onder Luitenant-kolonel Anstruther. Dit was een van die eerste ernstige veldslae tydens die Eerste Vryheidsoorlog.Castle, Ian. Majuba 1881: The Hill of Destiny. Oxford, Osprey Publishing, 1996, 

 Damme in die rivier 
 Bronkhorstspruitdam
 Premiermyndam

 Verwysings 

Kategorie:Gauteng
Kategorie:Olifantsrivier (Limpopo)
Kategorie:Riviere in Suid-Afrika
Kategorie:Riviere in Gauteng
Kategorie:Riviere in Mpumalanga